La Roche-sur-Yon

La Roche-sur-Yon [la rošš'sür'jon] on linn Prantsusmaal Pays de la Loire'i piirkonnas Vendée departemangus. See on departemangu prefektuur (prefecture) ehk halduskeskus. Linn on kahe kantoni keskus. Linna läbib põhja-lõuna suunas Yoni jõgi, mis on talle ka nime andnud. Lisaks suubuvad temasse seal Riaillée ja Ornay (ning viimase lisajõgi la Soivre). Linn võlgneb oma tänapäevase kuju Napoleon I-le, kes ehitas väikesest linnast omal ajal väga modernse ja kaasaegse linnasüdame. Selle tähtsaim osa oli viisnurkse kujuga kaitsekindlus, mis hõlmas ka kõiki tolle aja tähtsamaid administratiiv- ja haldushooneid (prefektuuri, raekoda, teatrit, kohtuid, lütseumi ja Püha Louis' kirikut (église Saint-Louis)). Kõik ehitised asusid ümber laia esplanaadi, mida nimetatakse ka Napoleoni väljakuks. Linn sai ametlikult linnaõigused keiserliku dekreediga 25. mail 1804 ning samal ajal sai sellest ka Vendée departemangu halduskeskus ehk prefektuur, võttes selle staatuse üle seniselt Fontenay-le-Comte'i linnalt. Linn on kandnud järgmisi nimesid: La Roche-sur-Yon (kuni 28. augustini 1804) Napoléon (1804–1814) La Roche-sur-Yon (1814) Bourbon-Vendée (aprill 1814 – aprill 1815) Napoléon (aprill-juuni 1815) Bourbon-Vendée (1815–1848) Napoléon (1848–1852) Napoléon-Vendée (1852–1870) La Roche-sur-Yon (alates 1870) Linna territoorium asub 32–94 meetri kõrgusel üle merepinna. Louis de Bourbon-Vendôme (1473–1520), La Roche-sur-Yoni prints ja tema poeg Charles de Bourbon-Montpensier (1515–1565). Paul-Jacques-Aimé Baudry (1828–1886), linnas sündinud prantsuse kunstnik. Joséphine-Blanche Bouchet, linnas sündinud ja surnud tõlkija ja kirjanik. Ta jõudis tõlkida üle 80 raamatu. Claude-Raphaël Duvivier (1771–1821), linnas surnud linna rajada aidanud insener. Émile Faguet, 1847. aastal linnas sündinud prantsuse kirjanik ja kirjanduskriitik. Raoul Ponchon (1848–1937), linnas sündinud prantsuse luuletaja ja proosakirjanik. Benjamin Rabier, linnas 1864. aastal sündinud maalikunstnik ja disainer, tema kuulsaimaks tööks on piimatoodete kaubamärk La Vache Qui Rit ('lehm, kes naerab'). Léon Pervinquière, (1873–1913), linnas sündinud ja surnud prantsuse geograaf, geoloog ja paleontoloog. Cécile Sauvage (1883–1927), prantsuse luuletaja ja prosaist, Olivier Messiaeni ema. Robert Sexé (1890–1986), linnas sündinud reporter, motosportlane ja fotograaf. Tema teostas esimese ümbermaailmareisi mootorrattal 1926. aastal. Maurice-Edgar Coindreau (1892–1990), linnas sündinud prantsuse tõlkija. André-Charles Nauleau (1908–1986), linnas sündinud prantsuse kunstnik. Jean Thibaudeau, linnas sündinud prantsuse luuletaja ja prosaist. Pierre Commoy, 1950. aastal linnas sündinud prantsuse fotograaf. Jacques Savary, (1952–1987), linnaga seotud prantsuse kunstitegelane. François Montmirel, 1963. aastal linnas sündinud prantsuse toimetaja ja kirjanik. Éric Chevillard, 1964. aastal linnas sündinud prantsuse kirjanik. Dimitri Rataud, 1972. aastal linnas sündinud prantsuse näitleja. Bruno Duvic, 1976. aastal linnas sündinud prantsuse ajakirjanik. Alexandre Bonnet, 1986. aastal linnas sündinud prantsuse jalgpallur, mängib klubis Toulouse Football Club (TFC). Nicolas Marroc, 1986. aastal linnas sündinud prantsuse rallipiloot. Félicia Ballanger, linnas sündinud prantsuse jalgrattur (kolmekordne olümpiavõitja, kümnekordne maailmameister ja kuue maailmarekordi püstitaja 500 meetri trekisõidus) Gummersbach, Saksamaa Coleraine (iiri keeles Cúil Raithin), Suurbritannia, Põhja-Iirimaa Cáceres, Hispaania Drummondville, Kanada Tizi Ouzou, Alžeeria Burg, Saksamaa Afántou, Kreeka (kreeka keeles Αφάντου) Zibo, Hiina Tambacounda, Senegal Costache Negri, Rumeenia Al Yamoun, Palestiina Populations légales 2021 Linna koduleht (prantsuse keeles)